cyanic-selkie/wikianc huggingface dataset:
Roberts Vaits
1951. gada maijā, Korejas kara laikā, Vaits tika iesaukts aktīvajā dienestā. Viņš dienēja kā lidotājs un inženiervirsnieks Mičela gaisa spēku bāzē. 1952. gada februārī viņš tika nozīmēts par iznīcinātājpilotu un lidojuma komandieri 40. iznīcinātāju eskadronā Džonsona gaisa bāzē Japānā. 1953. gada augustā viņš atgriezās ASV, kur dienēja par sistēminženieri Grifisa gaisa spēku bāzē.
Baldones novads
Baldones novads atradās Latvijas centrālajā daļā, Rīgas plānošanas reģionā un robežojās ar Zemgales plānošanas reģiona pašvaldībām. Baldones novada teritorija sastāvēja no Baldones pilsētas un Baldones pagasta. Baldones novada platība bija 179,1 km2, no tiem 9,5 km2 aizņēma pilsēta. Novada teritoriju šķērsoja Eiropas autoceļš E67, A7 Rīga—Bauska—Lietuvas robeža (Grenctāle), un valsts reģionālais ceļš P89 Ķekava—Skaistkalne.
Tirtajs
Tirtajs, saskaņā ar leģendu, sākotnēji bijis atēnietis, un ielūgts uz dzīvi Spartā tikai tad, kad Delfu orākuls bija ieteicis viņu uzaicināt palīgā cīņā pret mesēniešiem, lai tas iedvesmotu spartiešus cīņai ar savām dziesmām. Kāda vēlāka leģenda gan vēsta, ka viņš bijis tikai klibs skolotājs - vājākais spēks, ko atēnieši varēja nosūtīt Spartai pēc tās lūguma pēc palīdzības. Iespējams gan un vairāk ticams, ka Tirtajs bijis dzimis spartietis.
Atbalss (filma)
"Atbalss" ir 1959. gada latviešu padomju spēlfilma. Filmas režisors ir Varis Krūmiņš un tā uzņemta pēc Jāņa Jaunsudrabiņa triloģijas "Aija" motīviem.
25. trolejbusu maršruts (Rīga)
Pirmais trolejbuss no Brīvības ielas uz Iļģuciemu darbdienās atiet plkst. 05:50, brīvdienās - plkst. 06:36, savukārt no Iļģuciema centra virzienā - darbdienās plkst. 05:31, brīvdienās - plkst. 06:18. Pēdējais trolejbuss no Brīvības ielas Iļģuciema virzienā darbdienās atiet plkst. 23:29, brīvdienās - plkst. 23:08, turpretī no Iļģuciema centra virzienā - darbdienās plkst. 22:59, brīvdienās - plkst. 22:38.
Maršruts ar mainītu virzienu
Virzienā Iļģuciems — ''2. trolejbusu parks (Jelgavas ielā)'' trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Valguma iela, Akmeņu iela, Jelgavas iela un Vienības gatve.
Pasaules tirdzniecības centrs
Ziemeļu gājēju tilts
Pār Vest strītas lielceļu, (angļu: West Street Highway (WHS)) blakus Pasaules tirdzniecības centram, tika uzbūvēts gājēju tilts, kas savienoja Pasaules tirdzniecības centru ar Pasaules finansiālo centra kompleksu. Tilts tika uzbūvēts laika posmā no 1982. līdz 1983. gadam. Tilts bija 118,9 m. garš un 14 m plats.
Valahijas kņaziste
Valahijas kņaziste jeb Valahijas principāts (rumāņu: Principatul Țării Românești, Principatul Valahiei, arī Țara Românească) bija valsts (1310—1861) Eiropas dienvidaustrumos, mūsdienu Rumānijas teritorijas dienvidos. Sākotnēji Ungārijas karalistes, bet pēc tam Osmaņu impērijas vasaļvalsts, kaut atsevišķos savas pastāvēšanas posmos tās monarhi - kuru tituls bija vojevoda, gospodars vai domnitars - neatzina sevi ne par vienas kaimiņvalsts vasali.
Čimabue
Dante Aligjēri nosaucis Čimabui par izcilāko mākslinieku līdz Džoto ("Dievišķajā komēdijā", jāpiezīmē, minēts, ka viņš cietis no lepnības); Džordžo Vazāri tieši ar viņa biogrāfiju sācis darbu "Nozīmīgāko itāliešu gleznotāju, tēlnieku un arhitektu dzīves".
Ilze (filma)
"Ilze" ir 1959. gada Latvijas PSR spēlfilma. Šī ir režisora Rolanda Kalniņa pirmā filma un uzņemta pēc Annas Brodeles romāna "Ar sirdi un asinīm" motīviem.
Litorīnas jūra
Vēsture
Litorīnas jūrai nav precīzu laika robežu, tā attīstījās pakāpeniski un parasti tiek definēta kā jūra, kuras ūdens līmenis bija augstāks un ūdens sāļāks nekā pirms un pēc bijušajām stadijām. Tomēr pastāv arī citi uzskati, piemēram, ka Litorīnas jūra nav korekts termins un uzreiz pēc Ancilus ezera savienošanās ar okeānu sākas Baltijas jūra bez starpstadijām. Kā patstāvīgs Baltijas jūras vēstures posms tā aprakstīta kopš 19. gadsimta beigām.
Latvijas Republikas nodokļu sistēma
Nodokļu maksātāji
Nodokļu maksātāji ir Latvijas Republikas vai ārvalstu fiziskās un juridiskās personas un uz līguma vai norunas pamata izveidotas šādu personu grupas vai to pārstāvji, kas veic ar nodokli apliekamas darbības vai kam tiek garantēts ienākums nākotnē. Konkrētā nodokļa objekts un maksātāju loks tiek noteikts katra konkrētā nodokļa likumā. Šā likuma un konkrēto nodokļu likumu izpratnē par nodokļu maksātājiem uzskatāmas arī ar pievienotās vērtības nodokli apliekamās personas un personas, to grupas vai grupu pārstāvji, kuras ietur vai kurām jāietur nodoklis no maksājumiem citām personām, to grupām vai grupu pārstāvjiem.
Nematulla Šahranī
Nematulla Šahranī, pazīstams kā „skolotāju skolotājs”, ir Afganistānas zinātnieks. Viņš bija viens no četriem Afganistānas pārejas administrācijas vadītājiem un Afganistānas konstitucionālās komisijas vadītājs. Viņš ir sarakstījis un tulkojis vairāk kā 30 grāmatu un vairākus simtus zinātnisko rakstu. Šahranī pieder pie ļoti respektējamas, akadēmiskas ģimenes, šī ģimene Afganistānā ir pazīstama kā zinātnieku ģimene.
Fermi paradokss
Paradoksa pamats
Tomēr šādu argumentāciju nevar droši attiecināt uz visu Visumu, jo ātrums, ar kādu var notikt ceļojumi kosmosā, tikpat labi var arī būt izskaidrojums tam, kāpēc citplanētieši nav nonākuši uz Zemes. Tomēr tad rodas otrs jautājums — kāpēc nav pamanītas citas liecības par citplanētiešu eksistenci? Pat ja citplanētiešu civilizācijas ir retums, cilvēce ir novērojusi daudzas vietas, kur šāda dzīvība varētu izcelties, taču nav manītas nekādas pazīmes, kas varētu liecināt par civilizācijas darbību.
Citplanētiešu konstrukcijas
Kā jau tika atzīmēts, ņemot vērā Visuma lielumu un vecumu, kā arī relatīvo ātrumu, pie kura saprātīgās dzīvības dispersija var rasties, pierādījumiem par citplanētiešu kolonizācijas mēģinājumiem vajadzētu būt atklājamiem diezgan vienkārši. Ja būtu kāda ārpuszemes civilizācija, tad vajadzētu pēc būtības atklāt, piemēram, viņu zondes vai arī kādus citus informācijas ievākšanas iekārtas.
Galviņkāposti
Galviņkāpostu šķirnes
Galviņkāpostu šķirnes iedala agrajās un vēlajās šķirnēs, bet pēc krāsas baltajās un sarkanajās šķirnēs.
Agrie galviņkāposti aug uz neliela, irdena kacena. Agri iesējot siltā augsnē, raža gatava jau jūnija beigās. Kulinārijā tos izmanto jebkurā gatavošanas procesā, izņemot, kūpināšanu. Visbiežāk tos lieto svaigā veidā, piemēram, salātos. Tā kā agrajās kāpostu šķirnēs ir mazāk ogļhidrāti (glikoze, fruktoze un saharoze), tie sliktāk skābst. Ja tos tomēr skābē, tad noteikti ātram patēriņam, jo process notiek siltā laika periodā un pretējā gadījumā ātri sabojājas.
Vidējie un vēlie galviņkāposti veido lielas, biezas un baltas lapas. Kapostgalviņas novāc vasaras beigās vai rudens sākumā. Šos kāpostus izmanto jebkurā ēdienu gatavošanas procesā, ieskaitot kūpināšanu. Visbiežāk tos lieto svaigā veidā vai skābē. Dažās zemēs ir iecienīta kāpostu kaltēšana.
Sarkanie galviņkāposti ir vidējas vai vēlās kāpostu šķirnes, tās tiek audzētas un novāktas tāpat kā “baltās” šķirnes. Atšķiras tikai ar pielietojumu kulinārijā: sarkanos kāpostus ēd ar sieru vai marinētus “aukstā” veidā. Termiski apstrādājot, tie zaudē skaisto krāsu, iegūstot pelēku krāsu. Latvijā sarkanie galviņkāposti ir mazāk iecienīti nekā baltās šķirnes.
Austroungārija
Dibināšana
Abām impērijas daļām bija savi parlamenti un valdības. Imperatora kontrolē palika tikai trīs kopīgās ministrijas - ārlietu, kara un finanšu. Budžetu, tajā skaitā, militāros tēriņus, apstiprināja īpašas delegācijas, kuras veidoja pa 60 deputātiem no katras impērijas puses. Šīs delegācijas tikās reizi gadā, pamīšus Vīnē un Budapeštā.
Valsts sastāvdaļas
Ungārijas daļā ietilpa:
Reča
Līdz Otrā pasaules kara beigām pilsēta atradās Vācijā, un tās vāciskais nosaukums bija Rēca. Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.
Carnikavas pagasts
Apdzīvotās vietas
Carnikavas pagastā ir deviņi ciemi virzienā no Rīgas Trīsciema Mangaļu muižas uz Bādciemu Saulkrastu novadā:
Satiksme
Carnikavas pagastu šķērso 1. šķiras ceļš Rīga (Jaunciems) — Carnikava — Ādaži (P1). Teritorijas austrumu pusē piekļaujas autoceļš "Via Baltica" (E67). Pagastam cauri stiepjas elektrificēta dzelzceļa līnija Rīga — Skulte.
Laikmetīgā māksla
1972. gadā Carnikavā Gaujas estuāra kreisā krasta Jūrasleju pļavās pie jūras notika laikmetīgās mākslas pasaulē ievērību ieguvusī performance «Wedding of Jesus Christ (Jēzus Kristus kāzas Carnikavā)», kuru vadīja Andris Grīnbergs un kurā piedalījās arī Irēna Birmbauma, Māra Brašmane, dzejniece Ināra Eglīte, Mudīte Gaiševska, Aija Grīnberga, Inta Jaunzema (Grīnberga), aktrise Ninuce Kaupuža-Leimane, Ingvars Leitis, Ināra Podkalne, Sandrs Rīga, Ivars Skanstiņš un Eižens Valpēters.
Uhaņa
Vēsture
Haņu dinastijas laikā Haņana bija rosīga upes osta, bet 3. gadsimtā ap Haņanu un Učaņu tika izbūvēti aizsardzības mūri.
Polanova
1313. gadā ieguva Lībekas tiesības.
Mežāres
Mežāres var būt:
Pirols
Vēsture
Pirolu tīrā veidā ieguva Andersens 1858. gadā, karsējot kaulu miltus. Vielas ķīmisko struktūru noskaidroja Ādolfs fon Beiers 1870. gadā, pamatojoties uz pirola oksidēšanos hromskābes klātienē līdz maleīnimīdam un pirola veidošanos, destilējot sukcinimīdu kopā ar cinka putekļiem.
Galatas tilts
Vēsture
Senākais rakstos minētais tilts pār Zelta ragu Stambulā minēts 6. gadsimtā, Justiniāna I valdīšanas laikā un tas atradies pilsētas sauszemes mūru rietumu galā. Konstantinopoles ieņemšanas laikā osmaņi, saliekot savus kuģus vienus pie otra, izveidoja pārvietojamu tiltu, kuru lietoja karaspēks.
Jaunais tilts
1845. gadā par godu sultānei mātei Bezmialemei, sultāns Abdulmedžids I uzcēla pirmo tiltu Zelta raga līča sākumā un tas kalpoja 18 gadus. Tilts tika nosaukts par Jauno tiltu (osmaņu turku: Cisr-i Cedid), bet Labdarības tiltu sāka saukt par Veco tiltu.
Mūsdienas
Piekto tiltu uzcēla Turcijas uzņēmums „STFA”, dažus metrus tālāk par iepriekšējo tiltu, starp Kadikēju un Eminēnī. Tilta celtniecību pabeidza 1994. gadā un celtniecības būvuzraugs bija uzņēmums „Göncer Ayalp Engineering Company”. Šis ir pēdējais tilts, kas kalpo arī mūsdienās un tas ir paceļamais tilts. Tilta garums ir 490 m un platums ir 42 m; attālums starp balstiem — 80 m. Pār tiltu katrā virzienā ir trīs braukšanas joslas, viena gājēju josla un pa vidu ierīkotas tramvaja sliedes abos virzienos. Šis un Norvičā esošais Trousa tilts, kā arī daudzi tilti Sanktpēterburgā ir vienīgie paceļamie tilti, pār kuriem iet tramvaja sliedes.
Līdaka
Nosaukums
Latviešu vārdam līdaka atbilstoši nosaukumi atrodami arī citās baltu valodās: lietuviešu lydeka, lydȳs un senprūšu liede, kurus saista ar lietuviešu lȳdis ("lēciens"), lydavoti ("lēkāt", "kustēties"). Pēc Jāņa Endzelīna domām, relatīvi senāki ir šīs pašas saknes nosaukumi ar -ek-: "Latviešu izloksnēs a, visticamākais, ir radies no vecāka e...piemēram, līdaka blakus līdeka, lietuviešu lydeká".
Nārsta laika nosaukumi
Nosaukumos ir ietverta norāde par līdaku nārstu palu laikā, ap ledus iešanu, saistībā ar pārvērtībām augu valstī vai kādām parādībām noteiktā laikā. Piemēram, palenes ("līdakas, kas nārsto palu laikā") Vārnavā, lędainās līdakas Aknīstē, lędus līdakas Birzgalē, Ērģemē, Rūjienā, Saldus, Alūksnē, Puzē, Valdemārpilī, Vidrižos; lędslīdagi Lubezerē; lędslīdękas Jeros, lędlīdękas Augstrozē, Nabē; ledene Lubānā, Piebalgā, Drustos, Mēdzulā, Cirgaļos, Varakļānos u.c., ledine Aulejā, paledine Līvānos.
Citi nosaukumi
Vairākos nosaukumos ir ietverta norāde uz līdakas ķermeņa garumu: dūcītis ("maza līdaciņa") Ungurmuižā, Burtniekos, Beļavā, Piebalgā, Rubenē, Valmierā; kaĺtîtis Burtniekos, kaltiņš ("maza līdaciņa'") Jaunpiebalgā; tuteniņš Veckalsnavā, tuteneņš ("maza līdaciņa") Mētrienā. Ar nozīmes pārnesumu veidots nosaukums sàudekle ("maza līdaciņa") Kalupē, Viesienā, Viesītē, Viskaļos, Vestienā; sàudeklîte ("maza līdaciņa") Līvānos, Vārnavā, Vestienā. Salīdzināt ar "sàudekle" jeb atspole Kalupē, Krustpilī un citur Vidzemes austrumos, Latgalē un Sēlijā.
Literatūrā nereti izmantots tēlains līdakas apzīmējums zaļsvārce.
Sultāna Suleimana Kanoniskā tilts
Sultāna Suleimana Kanoniskā tilts atrodas Turcijā, Stambulas ila Eiropas pusē, Bījīkčekmedžes rajonā. Tilts savieno šaurumu starp Bījīkčekmedžes ezeru un Marmora jūru un tas ir celts arhitekta Sinana laikā, 36 km attālumā no pilsētas centra.
Cool Vibes
"Cool Vibes" ir igauņu poproka grupas Vanilla Ninja devītais singls un ceturtais no albuma Blue Tattoo. Singls tika izdots. Dziesma bija Šveices pārstāve 2005. gada Eirovīzijā. Dziesma gan pusfinālā, gan arī finālā ierindojās 8. vietā.
British American Racing
Neveiksmīgie gadi (1999-2003)
Komanda sākumā visus pārsteidza ar ļoti augstiem mērķiem. Viņi plānoja uzvarēt jau pirmajā sacīkstē, jo Reynard šasijas līdz tam brīdim bija izcīnījušas uzvaras visās debijas sacīkstēs citās sacīkšu sērijās. Tomēr notika kaut kas pilnīgi pretējs - komanda neizcīnīja nevienu punktu visas sezonas gaitā. Reynard pameta šo projektu. No 2000. gada dzinēju piegādātājs britu komandai bija Honda. Ar laiku viņi nopirka akcijas un viņiem piederēja 45% komandas. Viņi sākotnēji vēlējās tikt F1 kā komanda, taču pēc projekta vadītāja nāves pārdomāja un pirmo reizi kopš 1992. gada kādai F1 komandai piegādāja dzinējus. Sezona bija veiksmīgāka, tomēr rezultāti joprojām bija diezgan viduvēji. Kopvērtējumā viņi bija piektie ar 20 punktiem, nedaudz virs paša vidus. 2001. gadā komanda nomainīja Zontu pret Olivjē Panī. Vilnēvs divas reizes bija kāpis uz goda pjedestāla, taču pārējie rezultāti bija diezgan viduvēji, tāpēc komanda kopvērtējumā bija sestā ar 17 punktiem. 2002. gada formulas prezentācijas priekšvakarā Poloks atkāpās no direktora amata un viņa vietu ieņēma cits brits, Deivids Ričardss. Komanda bija pēdējā, kura izcīnīja punktus tosezon, tomēr tā vēlāk bieži bija labāko sešiniekā un pārspēja Jordan Grand Prix, kura arī izmantoja Honda dzinējus. No 2003. gada Panī vietā brauca brits Džensons Batons. Sezonas beigās tika paziņots, ka Žaku Vilnēvu no 2004. gada aizstās japānis Takuma Sato. Vilnēvs paziņoja, ka BAR pret viņu izrādīja necieņu un pēdējā sacīkstē nepiedalījās, ļaujot Sato vismaz braukt savā mājas sacīkstē.
Komandas pārdošana
2005. gada sezonas beigās Honda nopirka atlikušos 45% no komandas un ieguva pilnu kontroli pār komandu. No 2006. gada BAR nosaukums ir Honda F1.
Progresīvā rokmūzika
Progresīvā rokmūzika (saīsinājumā progresīvais roks) ir rokmūzikas apakšžanrs, kuras skaņdarbiem raksturīgas sarežģītas instrumentācijas ar biežu taktsmēra, toņkārtas un ritma maiņu. Progresīvā rokmūzikā vienlīdz bieži mēdz dominēt gan dziesmas, gan tikai instrumentāli skaņdarbi. Dziesmām nereti raksturīga populārajai mūzikai netipiska struktūra (tās var būt pat bez piedziedājuma). Instrumentālais pavadījums ir dažādāks nekā vairumam citu rokmūzikas žanru un progresīvajā rokmūzikā bieži ir izmantoti arī tādi mūzikas instrumenti kā flauta, saksofons, timpāni, vijole, sintezators un taustiņinstrumenti.
Progresīvais roks attīstījās 1960. gadu beigās un 1970. gadu sākumā kā daļa no "lielāko daļu britu mēģinājuma pacelt rokmūziku jaunā līmenī un mākslinieciskā ticamībā."
Himāčala Pradēša
Vēsture
1966. gadā sākotnējo Indijas Pendžābas štatu pēc dominējošās valodas principa sadalīja Harjānas (hindi) un Pendžābas (pandžabu valoda), bet ziemeļu daļu pievienoja 1948. gadā izveidotajai Himāčala Pradēšas savienības teritorijai, kuru pārveidoja par štatu.
Monreāla
Pilsētas kodols ir Monreālas sala Sentlorensas un Otavas upes satekvietā, bet Monreālas osta atrodas vietā, kur jūras kuģi spēj iebraukt augšup pa Sentlorensas jūras ceļu.
Polija
Vēsture
Otrais pasaules karš Eiropā sākās ar Vācijas iebrukumu Polijā 1939. gada 1. septembra rītā. 17. septembrī, pamatojoties uz Molotova-Ribentropa paktu, PSRS iebruka Polijā no austrumiem, un līdz 6. oktobrim abi agresori bija okupējuši valsti pilnībā.
1978. gada 16. oktobrī polis Karols Vojtila kļuva par pāvestu Jāni Pāvilu II.
1999. gadā Polija iestājās NATO, bet 2004. gada 1. maijā — Eiropas Savienībā.
Klimats
Polijai raksturīga relatīvi silta vasara un auksta ziema. Valsts ģeogrāfiskais novietojums ir tāds, ka tās klimatu ietekmē dažādas gaisa masas un atmosfēras frontes, tāpēc laikapstākļi Polijā ir nepastāvīgi un mainīgi. Aukstākais arktiskais gaiss no Krievijas un Skandināvijas valsts teritorijā sastopas ar siltajām gaisa masām, kas plūst no rietumiem. Daži teic, ka Polijā ir seši gadalaiki, jo pavasaris un rudens tiek sadalīti vēl divos laikapstākļu ziņā atšķirīgos periodos katrs. Gada vidējais nokrišņu daudzums ir apmēram 600 mm, bet teritoriāli tas atšķiras. Zemienes valsts vidienē gadā saņem apmēram 450 mm nokrišņu, bet kalnu rajoni — dažkārt pat vairāk nekā 1450 mm. Ziemā sniega sega klāj lielāko daļu Polijas kalnu apgabalu un apmēram pusi no līdzenuma.
Administratīvais iedalījums
16 vojevodistes (vēsturiskais latviešu nosaukums — vaivadijas) (województwo)
Sports
Populārākais sporta veids Polijā ir futbols. Polijas futbola izlase divas reizes ir ieguvusi trešo vietu FIFA Pasaules kausā (1974. un 1982. gadā). 1972. gada vasaras olimpiskajās spēlēs Polijas izlase ieguva zelta medaļu, bet 1976. un 1992. gada olimpiskajās spēlēs ieguva sudraba medaļas. Toties Eiropas čempionātos Polijas izlasei nav veicies. Tā finālturnīram ir kvalificējusies tikai vienu reizi (2008. gadā). 2012. gadā Polija un Ukraina rīkoja Eiropas čempionātu futbolā. Polijā čempionāta spēles notika Varšavā, Vroclavā, Poznaņā un Gdaņskā.
Mikroshēmojums
Datoru pamatplates čipsets parasti sastāv no divām lielām mikroshēmām: ziemeļu tilta (northbridge) un dienvidu tilta (southbridge). Ziemeļu tilts parasti savieno savā starpā procesoru, atmiņu videosaskarni (parasti AGP) un dienvidu tiltu. AMD Athlon64 procesoriem atmiņas kontrolieris ir iebūvēts procesorā, tāpēc šiem procesoriem atmiņu slēdz tieši pie procesora un tāpēc ir daži čipseti, kas sastāv tikai no vienas mikroshēmas.
Raunaisis
Dibens - dūņains. Krasti - zemi, lēzeni, austrumos - slīpi. Ietek Rauna no Slutaiša, iztek Rauna. Makrofīti - niedres, meldri, grīšļi, vilkvālītes, kosas, lēpes, ežgalvītes. Ezerā dzīvo līdakas, karūsas, asari, raudas, ķīši, līņi un ruduļi. Ezerā ligzdo pīles un ziemeļu gulbji. Novērojama bebru darbība.
Nīcas pagasts
Latvijas galējais rietumu punkts
Nīcas pagasta teritorijā Baltijas jūras krastā atrodas Latvijas galējais rietumu punkts (20°58' A.g.), ko iezīmē akmens zīme "Zaļais stars".
Kolkas pagasts
Kolkas pagasts  ir viens no Talsu novada pagastiem, kas atrodas Kurzemes pussalas ziemeļu galējā punktā. To apskalo Baltijas jūras un Rīgas līča ūdeņi. Robežojas ar Dundagas un Rojas pagastiem un Ventspils novada Tārgales pagastu. Pagasta centrs ir Kolka.
Lielais Kristaps (kinofestivāls)
Nominācijas
Nomināciju nosaukumi laika gaitā ir mainījušies, šeit uzskaitītas 2012. gada nominācijas.
Balva par mūža ieguldījumu
Balva par mūža ieguldījumu kinomākslā ir balva, kas tiek piešķirta Latvijas Nacionālajā filmu festivālā "Lielais Kristaps". Balva tiek pasniegta kopš 1998. gada, kad to saņēma aktieris Eduards Pāvuls.
Staicele
Infrastruktūra
Staicelē atrodas pilsētas un pagasta pārvalde (Lielajā ielā 4), vidusskola, mūzikas un mākslas skola, kultūras nams, bibliotēka, lībiešu muzejs "Pivālind", Vidzemes jaunatnes futbola centrs "Staicele", Alojas novada interešu izglītības centrs "Krustpunkti", dienas aprūpes centrs, tūrisma informācijas centrs, luterāņu baznīca.
Hanna Ārente
Biogrāfija
Vācijā nostiprinoties nacismam, Ārente devās uz Parīzi, kur sadraudzējās ar literatūrkritiķi Valteru Benjaminu, kā arī piedalījās ebreju glābšanas orgnizāciju darbībā. 1940. gadā Ārente apprecējās ar filozofu Heinrihu Blīheru (Heinrich Blücher). Kad Vācija Otrā pasaules kara laikā sakāva Franciju, Ārentei ar ASV konsula Marseļā un ebreju glābēja Hairama Bingema (Hiram Bingham IV) sagādātajām nelegālajām vīzām izdevās izceļot uz ASV, kur darbojās ebreju organizācijās.
Leons XIII
Pāvests Leons XIII (dzimis Vinčenco Džoakīno Rafaēls Luidži Peči (it), miris ) bija Romas pāvests, Romas Katoļu baznīcas un Vatikāna galva. Šajā amatā viņš bija no līdz.
Retroflekss līdzskanis
Pielietojums
Apzināti ir vairāki retrofleksie līdzskaņi, kuri šobrīd vēl nav iekļauti IPA. Piemēram, ivaiģas valodā Austrālijas ziemeļos ir retroflekss laterāls flaps, retroflekss taps un retroflekss laterāls spraudzenis. Dravīdu todas valodā ir subapikāls retroflekss laterāls berzenis un retroflekss vibrants. Šīm skaņām nav oficiāli piešķirtu simbolu, bet tos var pietiekoši vienkārši izveidot pievienojot retrofleksu "asti" analoģisko alveolāro skaņu simboliem. (Šeit simboli veidoti ar dieakritisko zīmju palīdzību.) Floresas salas nadas valodā ir novērots balsīgs retroflekss implozīvs, bet šajā gadījumā nepieciešamo sombolu sakritības dēļ nodrošina Unicode.
Uzbrukums Rīgas Policijas pārvaldei
Sekas
No Rīgas policijas pārvaldes atbrīvotais J.Luters (Bobis) kopā ar kaujiniekiem J.Dubelšteinu, A.Buševicu (1878-1942), J.Žākli, brāļiem Čokēm u.c. iesaistījās Krievijas Valsts bankas Helsingforsas nodaļas "ekspropriācijas operācijas" sagatavošanā un izpildīšanā 1906. gada 13. februārī. Akcijas laikā no bankas kases izņēma vairāk nekā 150 000 rubļu. Galvenie notikumu izpildītāji bija iesaistīti nelegālās naudas operācijās ārzemēs, kurās bija iesaistīti augstākie boļševiku partijas vadītāji, vairākus vēlāk apsūdzēja "kontrrevolucionāras latviešu organizācijas veidošanā" un nogalināja NKVD "Latviešu operācijas" laikā 1938. gadā.
Garkalnes pagasts
No 2006. gada līdz 2021. gada administratīvi teritoriālajai reformai pastāvēja kā Garkalnes novads. 2021. gadā Garkalnes novadu iekļāva jaunajā Ropažu novadā.
Transports
Pagasti šķērso autoceļi A1 (E67), A2 (E77), A4 (kā Rīgas apvedceļa daļa), kā arī 1. šķiras autoceļš P3 un citi, zemākas kategorijas ceļi. Pagastu šķērso dzelzceļa līnija Rīga—Lugaži (stacijas Baltezers — slēgta kopš 2019. gada, Garkalne, Krievupe).
1905. gada revolūcija Latvijā
Vēsturnieku apkopotie dati liecina, ka bez tiesas sprieduma nogalināja vairāk kā 2000 Latvijas iedzīvotāju, kara tiesa pasludināja 427 nāves spriedumus, katorgā uz Sibīriju izsūtīja 2652 cilvēkus, bet apmēram 7—8 tūkstošus sodīja ar cietumsodiem. Nodedzināja 449 muižas, apmēram 300 zemnieku saimniecību, kā arī daudzas skolas un biedrību namus. Aptuveni 5 tūkstoši revolucionāru devās trimdā, galvenokārt uz ASV, Šveici, Zviedriju, Angliju un Franciju.
LSDSP izveidošanās
1904. gadā izveidojās Latviešu sociāldemokrātiskā strādnieku partija (LSDSP). Sekojot Austrijas marksistu piemēram, LSDSP iestājās par Krievijas Impērijas pārveidošanu par federālu valsti (kur Latvija būtu viens no federācijas subjektiem) un teritorijās dzīvojošo vietējo tautu kulturālo autonomiju. 1904. gada septembrī Rīgā tika izveidota latviešu un ebreju sociāldemokrātu Federatīvā komiteja, kas sākotnēji sastāvēja no trīs LSDSP un trīs Bunda Rīgas organizācijas pārstāvjiem.
2010. gada NBA finālsērija
2010. gada NBA finālsērija bija 2009.—2010. gada NBA sezonas čempionu noskaidrošanas sērija un 2010. gada NBA izslēgšanas spēļu pēdējā stadija. Austrumu konferences čempioni Bostonas "Celtics" tikās ar Rietumu konferences čempioniem Losandželosas "Lakers". Pēc septiņu spēļu sērijas beigām "Lakers" basketbolisti kļuva par 2009.—2010. gada sezonas čempioniem un komandas kapteinis Kobe Braiants saņēma Billa Rasela vārdā nosaukto finālsērijas vērtīgākā spēlētāja balvu. Finālsērijas septītā, izšķirošā, spēle notika, tai bija visaugstākais reitings (18,2%) pēc 1998. gada NBA finālsērijas.
27. trolejbusu maršruts (Rīga)
Vēsture
Maršruts izveidots 2009. gada 1. oktobrī, pārnumurējot 8. trolejbusu maršrutu par 27. Šāds lēmums tika pieņemts, jo trolejbusa līnijas galapunkts "Stacijas laukums" sakrita ar 8. autobusu maršruta galapunktu un trolejbusi pilsētas centrā kursēja izmantojot dīzeļģeneratoru, tas ir, ar nolaistiem kontakstieņiem, apgrūtinot transportlidzekļu atšķiršanu. Vienlaicīgi ar pārnumurēšanu 27. trolejbusu maršrutā tika atklāta jauna pieturvieta "13. janvāra iela" ārpilsētas virzienā.
Maršruts
Virzienā Stacijas laukums — Ziepniekkalns trolejbusi kursē pa šādām ielām: Marijas iela, 13. janvāra iela, 11. novembra krastmala, Akmens tilts, Mūkusalas iela, Laivu iela, Buru iela, Jelgavas iela, Vienības gatve un Ozolciema iela.
1905. gada revolūcija Latvijā
Latviešu anarhisti ārzemēs
Pēc revolūcijas sakāves 1906. gadā Rīgā izveidojās nelegāla latviešu anarhistisko komunistu grupa „Pats — vārds un darbs!” Jāņa Žākļa vadībā. Pēc kaujām ar policiju 1906. gada augustā vairums kaujinieku aizbēga uz ārzemēm. Neraugoties uz partijas vadības lēmumu pārtraukt kaujinieku darbību, viņi dažādās Eiropas valstīs turpināja kaujas operācijas, ko sauca par „ekspropriācijām”. Pazīstamākā no tam notika 1910. gada 16. decembrī Londonā, kas beidzās ar vairāku policistu nogalināšanu un britu policijas un armijas Sidnejstrītas aplenkuma operāciju.
27. trolejbusu maršruts (Rīga)
Maršruts ar mainītu virzienu
Virzienā '''2. trolejbusu parks (Jelgavas ielā) — Ziepniekkalns''' trolejbusi kursē pa šādām ielām: Jelgavas iela, Vienības gatve un Ozolciema iela.
Savvaļas kaza
Uzvedība un barība
Tēviņi parasti dzīvo pa vienam vai nelielos vecpuišu baros, bet mātītes ar mazuļiem veido nelielus ģimeņu barus, kuros ir 15 - 50 kazu. Ja apstākļi ir piemēroti, bars var izveidoties ļoti liels līdz 500 dzīvniekiem. Savvaļas kazas ir gudras, atjautīgas un izturīgas. Tās mūža garums savvaļā var sasniegt 25 gadus.
Augšdelms
Anatomija
Pie augšdelma kaula piestiprinās arī vairāki krūškurvja, muguras un plecu joslas muskuļi kuri arī nodrošina augšdelma kustības:
Spacehab
Spacehab moduļu lidojumi
1 Moduļa tips:
Buru Delta
Buru Delta (δ Vel, δ Velorum, Buru δ, Delta Velorum) ir zvaigžņu sistēma Buru zvaigznājā. Atrodas apmēram 79,7 gaismas gadu attālumā no Zemes.
Mišela Trahtenberga
Viņa vislabāk pazīstama ar lomām seriālos "Bafija pret vampīriem" (Buffy the Vampire Slayer) un "Intrigante". Tāpat piedalījusies tādās filmās kā Harriet the Spy (1996), "Eiropas ceļojums" (2004), "Ledus princese" (2005), "Melnie Ziemassvētki" (2006) un "Atkal 17" (2009). Pirmoreiz televīzijā parādījusies triju gadu vecumā, kad piedalījās reklāmas uzņemšanā.
Rīgas Stradiņa universitāte
Rīgas Stradiņa universitāte (RSU) ir viena no sešām Latvijas universitātēm, kas ir izveidota 2002. gadā uz Latvijas Medicīnas akadēmijas bāzes. Tās 9 fakultātēs var apgūt sociālās zinātnes un medicīnu. RSU ir nodarbināti vairāk nekā 1200 darbinieku, no kuriem vairāk nekā 60% ir akadēmiskais personāls. 2022. gada QS World University Rankings universitāšu reitingā RSU dalīja 801.-1000. vietu starp labākajām pasaules augstskolām, bet Times Higher Education World University Rankings 2022 RSU ieņēma 501.-600. vietu.
Vēsture
Sākotnēji RMI sastāvā ietilpa Ārstniecības un Stomatoloģijas fakultātes (1951. gadā atvērta arī Farmācijas fakultāte), kā arī 45 katedras. Kopš tā laika fakultāšu un realizēto studiju programmu skaits arvien ir audzis, un šodien 9 universitātes fakultātēs tiek realizētas vairāk kā 68 studiju programmas.
Smiltene
18. - 19. gadsimts
Pārkrievošanas laikā arī Smiltenē tika uzcelta pareizticīgo baznīca, kuru iesvētīja 1896. gada 8. septembrī. Tās celtniecību 1889. gadā ierosinājis miertiesnesis Vasilijs-Aleksandrs Saveljevs un celtniecībai nepieciešamo līdzekļu lielāko daļu ziedojis Maskavā dzīvojošais Saveljeva tēvs. 1893. gadā Smiltenes muižu no Bandava mantiniekiem nopirka Krimuldā dzīvojošā firstiene fon Līvena, kas to 1895. gadā uzdāvināja savam dēlam, firstam Paulam fon Līvenam, kurš izveidoja jaunu apbūves plānu ar galvenajām ielām, muižas apkārtējo zemi sadalot gruntsgabalos un iznomājot to mūža nomā miesta iedzīvotājiem.
20. gadsimts
1941. gada 6. jūlijā pilsētu atbrīvoja Arvīda Krīpena vadīta latviešu kareivju vienība. Otrā pasaules kara kauju laikā 1944. gada 22. septembrī Smiltenē tika nopostītas vismaz 297 ēkas, to vidū Smiltenes-Palsmanes-Aumeisteru-Gaujenes lauksaimniecības biedrības nams, divas pamatskolas, ģimnāzija, stacija, pienotava, dzirnavas, kopumā vairāk nekā puse no apbūves. No 1950. līdz 1959. gadam Smiltene bija Smiltenes rajona centrs.
Sports
Pilsētā atrodas Latvijas čempionāta 1. līgas futbola komanda FK Smiltene/BJSS.
Kolkas bāka
Raksturojums
Bākas augstums ir 21 m. Bāku veido apaļš, akmens mūra tornis ar dubultu galeriju un laternu. Tornis ir sarkans, laternas jumts melns. Gaismas elements atrodas 20 m virs jūras līmeņa. Gaisma balta (1 sekundi deg, 1 sekundi pārtraukums, 1 sekundi deg, 7 sekundes pārtraukums). Gaismas signāls redzams ap 10 jūras jūdžu attālumā. Bāka darbojas visu gadu diennakts tumšajā laikā.
Ungāri
Izcelsme un valoda
Ungāru valoda pieder pie somugru valodas grupas. Šo grupu uzskata par plašākas kopas — Urāliešu valodu saimes atzaru. Ugru valodu grupu pārstāv ungāru (maģāru) valoda Ungārijā un tās dialekti, kā arī hantu un mansu valodas, Obas upes baseinā Sibīrijā. Cits urāliešu valodu grupas atzars ir samojedu valodu apakšgrupa, kas sastopama Eiropas un Sibīrijas ziemeļu daļā.
Karlo Karra
Jaunības dienās aizrāvās ar anarhisma idejām, pēc Pirmā pasaules kara kļuva par nacionālistu, bet attīstoties fašismam - par tā atbalstītāju.
Lesersleivleiks
Lesersleivleiks (arī Mazais Vergezers; en) ir liels ezers Kanādas rietumos, Albertas provinces vidusdaļā.
Lubezere
Apdzīvotā vieta izveidojusies pie bijušās Lubezeres muižas (Lub-Essern, Lubbessern) centra. Izaugusi padomju laikā kā padomju saimniecības «Lubezere» centrālais ciemats. Muižas parks ir aizsargājams dabas piemineklis. Lubezerē atrodas veikals un feldšeru punkts.
Hārpera Lī
Nelle Hārpera Lī (en, dzimusi, mirusi ) bija amerikāņu rakstniece. Pazīstama kā 1960. gadā publicētā romāna "Kas nogalina lakstīgalu..." autore.
Diablo III
Diablo III ir Blizzard Entertainment izstrādāta un 2012. gada 15. maijā izdota notikumu un lomu datorspēle. Tā ir Diablo sērijas trešā daļa. Par tās izstrādi tika paziņots Blizzard's World Wide Invitational Parīzē.
Šarlota
Pilsēta atrodas starp Apalačiem un Atlantijas okeānu, starp Vašingtonu un Atlantu.
Džordžs II (Lielbritānija)
Džordžs II (en; dzimis, miris ) bija Velsas princis (1714—1727), Kembridžas hercogs (1706—1727), Lielbritānijas karalis un Īrijas karalis (1727—1760), Hannoveres elektors (1727—1760).
Skeneris
Skeneru vēsture
20. gadsimta sākumā vācu fiziķis Arturs Korns izveidoja fototelegrāfu, kura darbības princips ir mūsdienu cilindriskās virsmas skeneru pamatā. Tajos laikos šī ierīce parādīja augstas kvalitātes prasības attēla pārraidīšanā. Skenēšanas laikā Korna aparāts nolasīja krāsainu informāciju vienu punktu pēc otra, griežoties cilindriskas formas rullītim. Pēc pilna apgrieziena cilindrs pagāja soli pa asi pa vienu mērvienību. Gaisma no lampas caur objektīvu nonāca uz oriģināla un atspoguļojās no tā uz selēna foto uztvērēja. Tādā veidā katra punkta skenēšanas parametri bija vienādi, tāpēc ka foto uztveršanas elements ir tikai viens. Tā ir liela priekšrocība, tā kā uzreiz vairāku punktu skenēšanas laikā ar vairāku uztveršanas elementu izmantošanu veidojas kāda kļūme, saistībā ar to, ka elementi var atšķirties viens no otra. Tomēr tādas ierīces varēja skenēt tikai lokāmus materiālus (tādus kā papīrs), un nevarēja skenēt cietus materiālus, piemēram, stikla plates, grāmatas.
Projekcijas skeneris
Projekcijas skeneri pēc izskata atgādina foto palielinātāju vai projekcijas aparātu. Šajā gadījumā oriģināls tik novietots ar attēlu uz augšu zem skenēšanas galviņas aptuveni 30cm attālumā. Iekšējas gaismas avots šajā gadījumā nav nepieciešams, pietiek ar dabisko apgaismojumu. Nolasītāja galviņas iekšienē ir mehānisms kurš novirza skenera ”aci” uz katru oriģināla rindu. Priekšrocības: iespēja izlīdzināt oriģinālu, maza aizņemama platība, plašs skenējamo oriģinālu diapazons, iespēja kombinēt plakanus un trīsdimensiju oriģinālus. Trūkumi: atkarībā no ārējā gaismas avota, oriģināla izmēru ierobežojumi, grūtības novietot nestandarta oriģinālus atvērtā veidā (piemēram, grāmatas).
Melnbaltais
Melnbaltie attēli ir kontūrzīmējumi, gravīras, logotipi, teksts utt. Šāds attēls var būt ne tikai melnbalts, bet arī krāsains, ja to veido tikai viena krāsa. Melnbaltie skeneri strādā divu līmeņu (bilevel) režīmā, uztverot tikai baltu un melnu krāsu. Tajos parasti ir iespēja uzstādīt jūtīguma slieksni, kurš ļauj palielināt ievadāmo oriģinālu diapazonu: no ļoti gaišiem līdz pārāk tumšiem, jo šādu oriģinālu apstrādē īpaši svarīgi ir pēc iespējas precīzāk noteikt attēla kontūras, tāpēc skenēšana ir jāveic ar maksimālu izšķirtspēju.
Skeneru svarīgākie parametri
Izšķirtspēju skenerim nosaka nolasītājelementa izmēri un tas ir blīvums ar kādu skenējošā iekārta nolasa informāciju no oriģināla. Izšķirtspēju mēra pikseļos collā (ppi — ). Iekārtu aprakstos dažkārt norāda iespējamo izšķirtspēju diapzonus. Tas nozīmē to, ka strādājot ar mazāku izšķirtspēju, netiek izmantoti visi elementi. Dažkārt lietotā mērvienība dpi no tehniskā viedokļa raksturo skenējamā attēla izejas izšķirtspēju, atkarībā no izvēlētā izdrukāšanas režīma. Dokumentu skeneriem tā ir ap 200 dpi. Biroja vajadzībām lietotā krāsu skenera izšķirstspēja varētu būt 600 dpi. Ja ir nepieciešams palielināt mazus attēlus, tādus kā 35 mm diapozitīvus, tad ir nepieciešams skeneris ar 2000—8000 ppi. Horizontālo izšķirtspēju nosaka CCD elementu skaits. Vertikālo izšķirstspēju nosaka mehāniskā pārvietošanas precizitāte. Parasti tā ir augstāka par horizontālo. Optika ar diviem maināmiem fokusa attālumiem ļauj iegūt divreiz augstāku izšķirtspēju šaurā vidusjoslā. ZOOM optikas galvenā priekšrocība ir iespēja izmantot visus CCD matricas elementus, atbilstoši fokusējot attēlu, taču tā ir dārgāka.
C6H13NO2
Summārajai formulai C6H13NO2 atbilst vairāki savienojumi:
Marka evaņģēlijs
Evaņģēlija izklāsts
11. nodaļā Jēzus palūdz mācekļiem atvest ēzeli, lai uz tā iejātu Jeruzalemē. Viņu ar gavilēm sagaida ļaužu pūlis, mezdami savas drēbes un nocirstus zarus Jēzus ceļā. Nākamajā dienā Jēzus izsalcis pieiet pie kāda vīģes koka un meklē tur augļus, bet neatrod (tie vēl nebija ienākušies). Tad Jēzus, mācekļiem dzirdot, uzrunā vīģes koku, ka vairs neviens tā augļus neēdīs. Pēc tam Jēzus izdzen no tempļa tirgotājus un naudas mijējus. Priesteri un rakstu mācītāji baidās no viņa, tāpēc meklē to slepeni pazudināt. Nākamajā rītā, ejot garām tam pašam vīģes kokam, mācekļi redz koku nokaltušu. Jēzus tiem norāda uz ticību Dievam, ar kuru pat kalnam var likt mesties jūrā, un tas paklausīs. Tāpat, arī lūdzot Dievu, ir jātic, ka lūgums tiks izpildīts, tad tā arī notiks. Vēl Jēzus pamāca, ka, lūdzot Dievu, ir jāpiedod saviem pāridarītājiem. Templī pie Jēzus pienāk priesteri un jautā, kas viņam devis pilnvaras visu to darīt. Jēzus atbild ar pretjautājumu par Jāņa Kristītāja pilnvarām (no Dieva vai no cilvēkiem?), uz ko priesteri nespēj atbildēt. Tad arī Jēzus atsakās atbildēt uz priesteru jautājumu.
12. nodaļā Jēzus priesteriem stāsta līdzību par saimnieku un ļaunajiem vīnkopjiem, kas atteicās maksāt saimniekam nomas maksu, nogalinot pat viņa dēlu. Vēl Jēzus atgādina priesteriem psalmu par celtnieku atmesto akmeni, kas kļuva par stūrakmeni. Priesteri saprot, ka Jēzus līdzība ir vērsta pret viņiem un aiziet, taču nosūta pie Jēzus farizejus un ķēniņa Heroda ļaudis, lai pieķertu Jēzu kļūdoties atbildēs. Tie uzdod dažādus āķīgus jautājumus par nodevu došanu ķeizaram un par to, kuram no brāļiem sieva pieder pēc augšāmcelšanās un par to, kurš bauslis ir augstākais. Uz visiem jautājumiem Jēzus atbild bez kļūdīšanās tā, ka neviens vairs viņam neko nejautā. Tad Jēzus uzdod jautājumu par to, kā Kristus var būt Dāvida dēls, ja Dāvids viņu sauc par savu kungu? Jēzus brīdina ļaudis sargāties no rakstu mācītājiem, jo tie ir godkārīgi, mantkārīgi un liekulīgi. Pēc tam, redzēdams, ka templī kāda nabaga atraitne iemet pēdējās 2 artavas ziedojumu traukā, Jēzus viņu uzslavē, ka viņa ir ziedojusi vairāk par visiem.
15. nodaļā Jēzu aizved pie Pilāta, kurš viņu izjautā, bet tas klusē. Pilāts piedāvā jūdiem uz svētkiem Jēzu atbrīvot, taču tie Jēzus vietā izvēlās dumpinieku Barabu. Tad viņš liek Jēzu sist krustā. Kareivji pils pagalmā ņirgājas ar Jēzu, uzlikdami tam galvā ērkšķu vainagu, tad ved viņu sist krustā. Pa ceļam tie satiek kādu kirēnieti Sīmani un liek tam nest Jēzus krustu. Aizveduši viņu līdz Golgātai, tie sit Jēzu krustā. Blakus Jēzus krustam abās pusēs krustā piesit divus laupītājus. Apkārt stāvošie dažādi izsmej Jēzu. Tad uz trim stundām iestājās tumsa. Jēzus sāk saukt uz Dievu, bet citiem liekas, ka viņš sauc Eliju. Kāds uzsprauž niedres galā etiķī mērktu sūkli un pastiep to Jēzum dzert. Tad Jēzus iekliedzas un nomirst. Priekškars templī pārplīst divās daļās. Vakarā Jāzeps no Arimatejas palūdz no Pilāta mirušo Jēzu guldīt kapā. Pilāts pārliecinājies, ka Jēzus miris, viņam to atļauj. Jāzeps noceļ Jēzu no krusta un, ietinis audeklā, gulda to klintī izcirstā kapā, aizveļot priekšā akmeni.
Izraēlas Aizsardzības armija
Izraēlas Aizsardzības Armija (ivr. צבא ההגנה לישראל - Cva ha-hagana le-Israel, saīsin. ivr. צה"ל - Cа́hal) ir Izraēlas valsts bruņotie spēki.
Ebreju paramilitārie formējumi pirms valsts dibināšanas
1939. gadā ebreju pašpārvaldes pašaizsardzības vienībās legāli bija jau 10 bruņoti municipālās policijas bataļoni, 14 441 policists. Pēc cionistu vadības līguma ar Lielbritānijas valdību jau 1939. gada vēlā rudenī sāka veidot un apmācīt Lielbritānijas bruņoto spēku sastāvā ebreju brīvprātīgo vienības: tika izveidotas 15 rotas, kas kā 3 kājnieku bataljoni tika nosūtīti uz Lībiju un Ēģipti britu spēku kontingentā. Tika izveidota lidotāju skolā “Aviron”, kurā sāka apmācīt ebreju kaujas lidotājus.
Lehi (saīsinājums no Lohamei Herut Israel - "Izraēlas brīvības cīnītāji") veidoja: organizācijas vadības štābs (izlūkošanas nodaļa, propagandas nodaļa, jaunatnes nodaļa u.c.), kaujinieku brigāde - sadalīta konspirētās diversantu grupās, un rezerve.
Vienotu Izraēlas bruņoto spēku izveidošana
1947. gada 19. novembrī darbu uzsāka "Tautas dienesta centrs". Tika publicēta pavēle par visu karaklausībai derīgo ebreju vīriešu reģistrāciju. Pēc statistikas noskaidrošanas sākās mobilizācija obligātajā karadienestā, kam pakāpeniski tika pakļauti arī vecāki gadagājumi, daudzbērnu ģimeņu tēvi, tikko kā ieradušies imigranti, ārsti, daļēji arī sievietes (jaunveidojamo bruņoto spēku kodolu veidoja jau esošās Haganas vienības). Ar Izraēlas Pagaidu valdības 1948. gada 26. maija rīkojumu (31.05.1948. aizsardzības ministra pavēle) izveidotā militārā struktūra tika nosaukta par "Izraēlas Aizsardzības Armiju" (IAA). Ar šo rīkojumu visi bruņotie paramilitārie formējumi tika aizliegti un uzsākta to izformēšana.
Laikā no oficiālās karadarbības sākšanās līdz pirmajam pamieram (11.06.1948.) tika papildus izveidotas: 7. kājnieku brigāde (ar 14.05.1948. pavēli), 8. kājieku brigāde (izveidota maija beigās)un kājnieku brigāde "Oded" (izveidota jūnija sākumā). Paralēli ritēja specializēto armijas daļu (JKS, GKS, artilērija, inženiertehniskās daļas, mediķu daļas, sakaru daļas utt.) personālsastāva, kā arī aizmugures dienestu (apgāde, transports, tehniskā apkope utt.) personālsastāva kvantitatīva palielināšana.
Zobena dziesma
Zobena dziesma var būt:
Eirovīzijas dziesmu konkurss
Pirmais Eirovīzijas dziesmu konkurss notika 1956. gadā Šveices pilsētā Lugāno. Kopš tā laika konkurss ir attīstījies, tam ir pievienojušās daudz jaunas dalībvalstis. Eirovīzijas dziesmu konkurss ir atklājis daudz jaunas zvaigznes, kā ABBA, kas pārstāvēja Zviedriju, Selīnu Dionu, kanādieti, kas pārstāvēja Šveici, Danu International no Izraēlas, un konkursā tikušas izpildītas vairākas dziesmas, kas vēlāk kļuvuši par pasaulē atpazīstamiem hitiem, kā Save your kisses for me, Waterloo, Diva, Congratulations un pēdējo laiku populārākās Eirovīzijas dziesmas Ruslanas Wild Dances, brāļu Olsenu Fly On The Wings Of Love. Eirovīzija ir viens no visskatītākajiem mūzikas pasākumiem pasaulē. To translē visās Eiropas valstīs, kā arī daudzās citās valstīs, tai skaitā ASV, Austrālijā un Ķīnā. Kopš 2000. gada konkurss tiek pārraidīts internetā Eirovīzijas mājaslapā.
Ondržejs Ņemecs
Spēlētāja karjera
2005. gada vasarā Ondržejs pievienojās HK Karlovi Vari vienībai, 2008.—09. gada sezonā kopā ar klubu izcīnot Čehijas čempiona titulu.
Terijs Virtss
Virtsa pirmais kosmiskais lidojums notika 2010. gada februārī misijā STS-130, esot kosmoplāna Endeavour pilotam.
2016. gada 23. augustā Terijs Virtss atstāja NASA.
Strenči
Vēsture
Pirmais avots, kas vēsta par apdzīvotu vietu tagadējās Strenču pilsētas vietā, ir Zviedru Vidzemes 17. gadsimta beigu Rīgas — Tērbatas pasta ceļa kartes. 18. gadsimta otrajā pusē uz Ēveles, Jaunjērcēnu un Keižu muižu zemes šeit sāka apmesties mežcirtēji un plostnieki.
Cilvēki
Strenču skolā 1912.—1914. gadā mācījies un līdz 1919. gadam par miesta fotogrāfu strādājis dzejnieks J. Krauklis, kurš pazīstams ar pseidonīmu Jānis Ziemeļnieks.
Vīksnes iela
Vīksnes iela ir Rīgas iela Kurzemes rajonā, Imantas apkaimē. Vīksnes iela sākas krustojumā ar Zentenes ielu un beidzas pie iekšpagalmu ceļiem. Kopējais ielas garums ir 235 metri un tā sastāv no 2 braukšanas joslām.
Liesa
Funkcijas
Liesa izpilda daudz dažādu funkciju: asinsrades, asinssabrukšanas, svarīgo imūnreakciju (kā barjera pret patogēnu) funkcijas, veicina regulācijas ietekmi uz hemopoēzi, tā ir asins depo, kā arī regulē cirkulējošās asins tilpumu.
Liesas slimības
Liesai var attīstīties dažādi funkcionālie traucējumi. Liesas dēļ var rasties smagas anēmijas forma hemolītiskās anēmijas gadījumā. Normāli embriju liesa veido visas asins šūnas, bet pieaugušiem liesa veido tikai limfocītus, monocītus un plazmatiskās šūnas, bet patoloģijā pieaugušam liesa spēj ražot arī granulocītus un eritrocītus. Sakarā ar ietekmi uz hemopoēzi, liesas patoloģijas dēļ var rasties leikopēnija, trombocitopēnija vai pancitopēnija.
Kartupeļu lapgrauzis
Ierobežošanas metodes
Dabiskie ienaidnieki ir mārītes, zoofāgās blaktis un zeltactiņas, kas iznīcina olas. Ar kāpuriem barojas putni. Mitrā laikā kāpuri nereti saslimst (inficējas) un iet bojā. Dabisko ienaidnieku nozīme kartupeļu lapgrauža skaita ierobežošanā ir neliela. Par kartupeļu lapgrauža savairošanās gaitu var spriest pēc vaboļu un izdēto olu daudzuma uz kartupeļu lapām. Populāciju blīvumu un lauksaimniecisko kaitējumu var samazināt, periodiski no auga nolasot pieaugušās vaboles un to kāpurus. Pie augsta populācijas blīvuma mehāniska nolasīšana nelīdz, bet jāizmanto bioloģiskās vai ķīmiskās kontroles. Bioloģiskā kontrole nav visefektīvākais kartupeļu lapgrauža populācijas regulācijas mehānisms, jo tām ir maz dabisko ienaidnieku. Visbūtiskāk ietekmē parazitoīds – Myiopharus sp. (Diptera: Tachinidae). Visefektīvākais populācijas regulācijas mehānisms ir ķīmiskā kontrole — insekticīdu izmantošana. tie tiek plaši izmantoti cīņā ar kartupeļu lapgrauzi, taču kukaiņiem strauji veidojas rezistence. Visjutīgākie pret insekticīdiem ir kāpuru pirmās divas paaudzes. Pieaugušās vaboles, kas tikko ir izkūņojušās, var ievākt, izmantojot augsnes lamatas dzeltenā krāsā.
Mālpils pagasts
Vēsture
1935. gadā Mālpils pagasta platība bija 148,41 km² un tajā dzīvoja 2052 iedzīvotāji, tajā skaitā 94,6% latvieši, 2,6% poļi un 1,1% krievi. 1945. gadā pagastā izveidoja Mālpils un Vites ciema padomes, bet pagastu 1949. gadā likvidēja. Mālpils ciems ietilpis Siguldas (1949—1962) un Rīgas (pēc 1962. gada) rajonos. Mālpils ciemam 1954. gadā pievienoja likvidētā Vites ciema kolhoza «Vienība» teritoriju, 1958. gadā — Sidgundas ciema kolhoza «Spartaks» teritoriju, 1963. gadā — visu likvidētā Sidgundas ciema teritoriju.
Sauls
Sauls (jeb Sha'ūl t.i. "patapinātais") (1079. gads p.m.ē - 1007. gads p.m.ē) bija pirmais Bībelē aprakstītais Izraēlas karalistes karalis (valdīja 1047. - 1007. gados p.m.ē). Par viņu ir rakstīts Pirmajā Samuēla grāmatā.
Elektronu bilance
Piemēri
SnCl2 + FeCl3 → SnCl4 + FeCl2
vai
Soli pa solim
2) Izrauj tos (šinī gadījumā, Cl un S) no konteksta un parāda elektronu pāreju
Bērzgales ezers
Bērzgales ezers var būt:
Andžela Deivisa
1970. gada 7. augustā Andželas Deivisas paziņa Džonatans Džeksons Marinas apgabalā, Kalifornijā tiesas zālē sagrāba par ķīlnieku tiesnesi, lai atbrīvotu trīs ieslodzītos. Atbrīvošanas operācijas gaitā tiesnesis un Džeksons gāja bojā. Tā kā uzbrukumā izmantotie ieroči bija reģistrēti uz Deivisas vārda, tika izdots viņas aresta orderis. Pēc pāris mēnešiem Deivisa Ņujorkā tika arestēta. 1972. gadā viņa tika attaisnota. Tajā laikā Andželai Deivisai veltītu dziesmu radīja gan Džons Lenons un Joko Ono, gan Miks Džegers. PSRS tika organizēta plaša propagandas kampaņa Andželas Deivisas atbrīvošanai.
A Ship Comes In
Luīze Dresere tika izvirzīta 1. Kinoakadēmijas balvai nominācijā "Labākā aktrise galvenajā lomā".
Ņujorkas "Yankees"
Sasniegumi
1955
Karagājiens uz Nalseni, Lietuvu un Žemaitiju (1250)
1250. gada karagājiens uz Nalseni, Lietuvu un Žemaitiju notika 1250. gadā pēc tam, kad Livonijas ordeņa mestrs Andreass no Felves sasauca ordeņa zemju komturus un fogtus un paziņoja, ka viņš pauž Dieva gribu, kas vēlas Svētās Dievmātes zemes (Terra Mariana) paplašināšanu uz lietuviešu, žemaišu un zemgaļu zemju rēķina. 1250. gadā Rīgā bija ieradies lietuviešu kunigaitis Tautvils, kas pieņēma katoļu ticību un noslēdza militāru savienību pret Mindaugu.
Vispirms sapulcētais krustnešu karaspēks nežēlīgi izpostīja Nalsenes zemi un nogalināja tās iedzīvotājus. Pēc tam karaspēks devās tālāk uz Lietuvas dižkunigaitim Mindaugam pakļauto Lietavas zemi, kur tie "postīja un dedzināja, ko kampt, ko atstāt, nezināja". Mindauga karaspēks nopietnu pretestību neizrādīja. Tad mestrs aicināja savus karapulkus doties uz Žemaitijas teritoriju, kur nogalināja visus, kas viņiem pretī stājās. Daļa iedzīvotāju paslēpās mežos, krūmos un purvājos.
Ņujorkas "Yankees"
Sasniegumi
1964
Jirži Novotnijs
Spēlētāja karjera
2006.—07. gada sezonā Jirži izdevās nostiprināties "Sabres" sastāvā, sezonas vidū gan tiekot aizmainītam uz Vašingtonas "Capitals" vienību. 2007. gada vasarā Novotnijs noslēdza divu gadu līgumu ar Kolumbusas "Blue Jackets" vienību.
Hīts Ledžers
Filmējies tādās filmās kā "Spītnieces savaldīšana", "Patriots", "Monstru balle", "Bruņinieka stāsts", "Kazanova", "Kuprainais kalns", "Tumšais bruņinieks". Tāpat bijis vairāku mūzikas videoklipu režisors.
Igors Sokolovs
Igors Sokolovs (dzimis Rīgā) ir Latvijas vieglatlēts, startē vesera mešanas sacensībās.
Sarmati
Vēsturiskais mantojums
Sarmatu kultūra tieši iespaidojusi vēlāk Ukrainas dienvidos mītošo stepju tautu (avāri, pečeņegi, protobulgāri, maģāri, polovcieši un, vēlāk, Donas un Zaporožjes kazaki) tradīcijas un dzīvesveidu. Unikāls kultūras fenomens bija sarmatisms, kas kļuva par Polijas-Lietuvas kopvalsts muižniecības (šļahtas) ideoloģiju 16.—19. gadsimtā.
Subate
Vēsture
Ir liecības, ka Subates apkārtne apdzīvota jau otrajā gadu tūkstotī pirms mūsu ēras. Subate izveidojusies senās Sēlijas zemju tirdzniecības un kara ceļu krustpunktā Subates ezera rietumu krastā. Livonijas ordeņa valsts laikā tā piederēja Daugavpils komturejai, pēc Livonijas ordeņa likvidēšanas 1570. gadā pirmais Kurzemes un Zemgales hercogs Gothards Ketlers Subates tirgus vietu Sēlpils virspilskunga iecirknī izlēņoja Plāteru dzimtai. Kad 17. gadsimta vidū Plāteri pārgāja katoļticībā, Subates luterāņu baznīcu 1677. gadā ar Polijas-Lietuvas valdnieka rīkojumu nodeva katoļiem, 1690. gadā jezuītu ordenim. Luterticīgie pilsētnieki pārcēlās uz ezera austrumu krastu, kur uz Prodes muižas zemes izveidoja miestu, ko dēvēja par Jaunsubati. 1682. gadā Prodes muižas īpašnieks H. F. Osten-Zakens dāvāja divus tūkstošus dālderu Jaunsubates latīņu skolas izveidei, kurā mācījās arī Sēlijas latviešu zemnieku bērni. 1686. gadā Jaunsubatē baroka stilā uzcēla Subates luterāņu draudzes baznīcu, kurai bija filiālbaznīcas Gārsenē un Asarē.